Isigidimi Sama-Xosa

 Ipepa Lamaxosa Lenyanga

Vol. IV.

LOVEDALE, SOUTH AFRICA, APRIL 7, 1874.

No. 43

Isigidimi Samaxosa.

UTYWALA BABELUNGU.

Pakati kwezinto ezinkulu nezifanele ukukangelwa ngabantsundu, butywala babe Lungu. Kubonakala ukuba kuya kukula ukuselwa kwabo. Abantu abasenazo nentloni njengoko kube kunjalo ngamaxesha apambili. Oyena ngoku selesuke ahlekwe, ngongabuseliyo. Akuyiyo nto ukuva abantu bepikisana ngokuba omnye angasela ntonina. Ngoku uti umntu xa ahambayo ukuba yena okwake akabuseli, baze abantu alike kubo banganeli ukumangaliswa kodwa, kukuba’engabutabati; bade banxamele ukumbeta, kuba besiti ucekisa ukudla kwenkosi. Zininzi imbali esizivayo zabantu abasinde ekubetweni ngenxa yeso sizatu.

Kanjalo, njengoko bazi ngako abaninzi, asisesiso *sidlo* samadoda odwa, sekungene abafazi nabantwana. Kuko izixeko esingati ukuteta ngazo, abantwana abakulela kuzo basisizukulwana samanxila. Asitandi nokuyicinga into esiya kuba yiyo isizukulwana esilandela bona.

Akufuneki nganto ukuba sizibale inko- hlakalo eziveliswayo bubo. Ezinye sezike zapatwa ngababalelani betu. Indawo esifuna ukuyibeka pambi kwabaleseshi betu ngoku, yeyokuba xa kungaputunywa kwakamsinya luyemka uhlanga. Omnye umfo obeteta ngale nto uti, “Asikuko nokuba buyanda ubunxila; kuyaqondakala ukuba buzakuyitshabalalisa yonke into entsundu, ibe yincitakalo kumacala onke.” Lento ukububa koblanga asinto inazinqi. Abantu belilizwebonakakadebebesepantsi kakulu. Kekaloku ngoku bazinyanzelela ezantsi ngapezulu. Ukuba abazilumkeli mhlayimbi intlalo yabo bazakuyifumana imbi. Nangoku sekuko abati. —“Abantsundu asingabo nabantu ukuba nengozi. Bati kona bakusela utywala bafane nezilo zasendle. Abafanele nokuvunyelwa ukuba

bahambe nenduku nezikali. Bafanele ukupatiswa kwabantwana. Ukuba ayikwenzi oko I-Government, alikude ixesha eziyakuti ifama zibapate njengezilo. Nokuba abapesheya batini na, benziwa kukuba bengaziboneli ngawabo amehlo. Itolongo zizele ngabantsundu ; esiti sakuwakangela amatyala abo xa atetwa pambi kwemantyi ne jaji, sifumane ekolise ngokubeta abanye, ukubulala,nobusela, izinto ezo ezidla ngokwenziwa xa banxilileyo.”

Siyikankanya nje lendawo ngelixesha sifuna ukuze bayikangelele amaqinga bonke abalutandayo uhlanga oluntsundu. Abafundisi siyazi ukuba bayalinga ngako konke abanako ukuyipelisa lenkohlakalo, ukuze zingabiko iziqamo zayo. Kekaloku bonke bebefanele ukuba babancedise, ba- ngabayekeli babonele ngamehlo. Kuko ngoku amadoda anyulwe yintlanganiso ebisand’ ukuba se Qonce, ukuba azipengulule zonke indawo ezimbi eziveliswa bobutywala, ukuze babe nokucela umteto komkulu wokuncedisa kulento. Siyatemba ukuba bayakuba baninzi abayakunika isandla kwabo bafo, ngokuti ukuba abanakubafikelela, babalele umhlanganisi wabo U-Rev. Mr. Harper wase Qonce. Ingaba yinto enkulu ukuba abantsundu abayiqondayo lento, bayakubonisa ukuba bafuna ipelile mhlaumbi yancitshiswa. Indawo engekuzanyelwa yona kukuba zishenxiswe inkantini kwindawo apo zimele ukutengisa utywala kodwa, zingezizo ihotel ezimele abahambi. Ukuba babe baninzi abayicelayo lonto bangakufumana abakufunayo. Kungati nokuba kuncinane kunokulindela kwabo, kulunge ngapezu kokuba kusongwe izandla, kuvalwe amehlo nendlebe, lube Iona uhlanga lutshona. Kwabantsundu akakona amadoda alutandayo uhlanga Iwakowawo. Sibuza ke kuwo ukuba ziba yintonina incinga zawo kwakutiwa uhlanga luyeyela; abantu bayapela? Bekusitiwanina kudala kwakuhlatywa umkosi? Baudela ngantoni na lo ukoyo ngoku?

Asikuko nokuba kuyasivuyisa ukubona abanye bengalili kodwa babe besonge izandla, koko bezama kangangoko kuse mandleni abo ukuyilwa lemfazwe. Kwi- ntlanganiso etile yabantsundu E-Uitenhage kuvunyelwene ukuba kutunyelwe, esisicelo silandelayo, kumadoda anika imvumelo xa inkantini iza kumiswa endaweni. Eso sicelo siti: “ Madoda angabaniki bemvumelo yokumisa inkantini, sifuna ukubeka ezindawo pambi kwenu. Kulomzi nalo Mahlula esikuwo, baninzi abati ziko nje ezinkantini, zixaswa siti bantsundu. Nati lonto asiyikanyeli, kodwa sibona intshabalalo esihlelayo tina nentsapo zetu. Siyaqonda ukuba inkantini zisisiqalekiso, ngokukodwa kuti bantsundu. Zitintela ukuba singahlumi, ngokomzimba nompefumlo ; zisitsalela ebubini, nokonakala, nempambano, nasekufeni. Siyaqonda ukuba buyasincipisa, buzakubehle bulububise uhlanga ukuba benjenje ukuhambisa. Aziteteki intlungu esizivayo, xa sibona abaninzi besonakalelwa ngamakaya ngoluhlobo; amakaya angaleba asemi ukuba bebungeko obutywala. Kungenxa yosikubonileyo ke lento esicela amalungu entlanganiso yabanikeli mvume yokubutengisa, ukuba basincipise esisilingo singaka singeniswa yinkantini. Siwacela amalungu alontlanganiso ukuba ake alicingele isiko elikoyo apa, lokuti inka­ntini ibe kwayivenkile. Londawo ibangela ukuba bahendeke abaninzi engebe sindile, kanjalo ayiniki matuba mahle okunyuka kwabo bangatandi kutengisa utywala. Inani lenkantini ezikoyo selidlule kakade, ke sicela ukuze kungabiko zimbi ezintsha eziya kuvunyelwa. Sinicela ukuba nilinge ukuzincipisa nezo zibe seziko kwangapambili.”

Esisicelo senziwe yiremente yase Uiten- hage. Asazi nokuba kutiweni na ukupe- ndulwa kwaso, kodwa siyatemba ukuba abayikudinwa nokuba abapendulwanga okokuqala. Into abayenzileyo singatanda ukuyibona ilandelwa ngabaninzi kwinda-